ಹೀಗೆ ಮಾಡಿ ಇನ್ಸ್ಟೆಂಟ್ ಮಗ್ ಬ್ರೌನಿ

ಚಾಕ್ಲೆಟಿ ಬ್ರೌನಿ ಎಂದರೆ ಮಕ್ಕಳಿಗೆ ಅಚ್ಚುಮೆಚ್ಚು. ಸಂಜೆ ವೇಳೆ ಎನಾದ್ರೂ ಸಿಹಿ, ರುಚಿಕರ ತಿಂಡಿಯನ್ನು ಮಕ್ಕಳು ಕೇಳೇ ಕೇಳುತ್ತಾರೆ. ಅವರಿಗಾಗಿ ನಾವಿಂದು ಮಗ್ ಬ್ರೌನಿ ಮಾಡೋದು ಹೇಗೆಂದು ಹೇಳಿಕೊಡುತ್ತೇವೆ. ಇದಕ್ಕೆ ಹೆಚ್ಚು ಪದಾರ್ಥಗಳು ಹಾಗೂ ಸಮಯವೂ ಬೇಕೆಂದಿಲ್ಲ. ಮಕ್ಕಳು ಬೇಕು ಎಂದು ಹಠ ಹಿಡಿದರೆ ಇದನ್ನು ಕೆಲವೇ ನಿಮಿಷಗಳಲ್ಲಿ ತಯಾರಿಸಿ ಕೊಡಬಹುದು. ಹಾಗಿದ್ರೆ ಇನ್ಸ್ಟೆಂಟ್ ಮಗ್ ಬ್ರೌನಿ ಮಾಡೋದು ಹೇಗೆಂದು ನೋಡೋಣ.

ಬೇಕಾಗುವ ಪದಾರ್ಥಗಳು:
ಡಾರ್ಕ್ ಚಾಕ್ಲೆಟ್ – 25 ಗ್ರಾಂ
ಬೆಣ್ಣೆ – 1 ಟೀಸ್ಪೂನ್
ಸಕ್ಕರೆ ಪುಡಿ – 1 ಟೀಸ್ಪೂನ್
ಹಾಲು – 2 ಟೀಸ್ಪೂನ್
ಮೈದಾ ಹಿಟ್ಟು – 2 ಟೀಸ್ಪೂನ್
ಬೇಕಿಂಗ್ ಪೌಡರ್ – ಚಿಟಿಕೆ
ಕೋಕೋ ಪೌಡರ್ – 2 ಟೀಸ್ಪೂನ್
ಕತ್ತರಿಸಿದ ವಾಲ್ನಟ್ – 1 ಟೀಸ್ಪೂನ್
ವೆನಿಲಾ ಐಸ್ ಕ್ರೀಮ್ – ಅರ್ಧ ಕಪ್
ಚಾಕ್ಲೆಟ್ ಸಿರಪ್ – 1 ಟೀಸ್ಪೂನ್ ಇದನ್ನೂ ಓದಿ: ಮಕ್ಕಳಿಗೆ ಇಷ್ಟವಾಗೋ ಟೇಸ್ಟಿ ಕ್ಯಾರೆಟ್ ಕೇಕ್ ಮಾಡಿ

ಮಾಡುವ ವಿಧಾನ:
* ಮೊದಲಿಗೆ ಒಂದು ಮಗ್ ತೆಗೆದುಕೊಂಡು ಅದರಲ್ಲಿ ಡಾರ್ಕ್ ಚಾಕ್ಲೆಟ್ ಹಾಗೂ ಬೆಣ್ಣೆ ಹಾಕಿ 30 ಸೆಕೆಂಡ್ ಮೈಕ್ರೋವೇವ್ ಮಾಡಿ.
* ಈಗ ಅದನ್ನು ಚೆನ್ನಾಗಿ ಮಿಶ್ರಣ ಮಾಡಿ, ಅದಕ್ಕೆ ಸಕ್ಕರೆ, ಹಾಲು, ಕೋಕೋ ಪೌಡರ್, ಬೇಕಿಂಗ್ ಪೌಡರ್, ಮೈದಾ ಹಿಟ್ಟು ಹಾಗೂ ವಾಲ್ನಟ್ ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ.
* ಈಗ ಮಗ್ ಅನ್ನು ಓವ್‌ನಲ್ಲಿಟ್ಟು 2 ನಿಮಿಷಗಳ ಕಾಲ ಮೈಕ್ರೋವೇವ್ ಮಾಡಿ.
* ಬಳಿಕ ಒಂದು ಟೂತ್ ಪಿಕ್ ಸಹಾಯದಿಂದ ಬ್ರೌನಿ ಬೆಂದಿದೆಯೇ ಎಂಬುದನ್ನು ಪರೀಕ್ಷಿಸಿಕೊಳ್ಳಿ.
* ಈಗ ಬ್ರೌನಿ ಮೇಲ್ಭಾಗದಲ್ಲಿ ಐಸ್ ಕ್ರಿಮ್ ಹಾಗೂ ಚಾಕ್ಲೆಟ್ ಸಿರಪ್ ಸುರಿದು ಮಕ್ಕಳಿಗೆ ಸವಿಯಲು ನೀಡಿ. ಇದನ್ನೂ ಓದಿ: ಮದ್ರಾಸ್ ಮಸಾಲಾ ಮಿಲ್ಕ್ ರೆಸಿಪಿ

Web Stories
[web_stories title=”true” excerpt=”false” author=”false” date=”false” archive_link=”false” archive_link_label=”” circle_size=”150″ sharp_corners=”false” image_alignment=”left” number_of_columns=”1″ number_of_stories=”10″ order=”DESC” orderby=”post_date” view=”carousel” /]